มีอาการถ่ายเป็นมูกเลือดและอุจจาระลีบแบน มาตั้งแต่ ช่วงกลางเดือน พ.ย. 62 จนถึงตอนนี้ครับ เคยไปตรวจอุจจาระมาแล้ว ก็ไม่พบว่ามีเลือดปนในอุจจาระครับ ไปพบแพทย์มาล่าสุดวันที่ 7 ม.ค. 63 ให้ยาฆ่าเชื้อมาทาน แต่ก็ยังถ่ายมีมูกเลือดอยู่ดีครับ ตอนนี้ก็เริ่มมีอาการเกร็งๆหน่วงๆที่ท้อง รู้สึกท้องเหมือนจะมีข้างนึงดูใหญ่กว่า แต่ไม่รู้ว่าคิดไปเองหรือไม่ครับ อาการเหล่านี้นอกจากความเสี่ยงที่จะเป็นมะเร็งแล้ว ยังมีโรคไหนอีกบ้างครับ เพราะผมกลัวที่จะเป็นมะเร็งมาก ปล. อาการปวดเบ่งนี่เป็นอย่างไรหรอครับ มันคืออยู่เฉยๆแล้วปวดถ่าย หรือมีความรู้สึกปวดตอนเบ่งอุจจาระครับ ขอบครับ
สวัสดีค่ะ อาการถ่ายเป็นมูกเลือด อาจจะเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะเพื่อดูว่าเสี่ยงหรือมีรอยโรคที่เสี่ยงเป็นมะเร็งลำไส้หรือเปล่าการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป